**2010. gada ziemas olimpiskās spēles** jeb **XXI Olimpiskās Ziemas spēles** bija 21. ziemas olimpiskās spēles, kas no 2010. gada 12. līdz 28. februārim notika Kanādas Britu Kolumbijas provinces pilsētā Vankūverā, bet vairāku sporta veidu sacensības norisinājās netālu esošajā Vistlerā. Šīs bija trešās olimpiskās spēles, ko rīkoja Kanāda: 1976. gadā Monreālā notika vasaras olimpiskās spēles, bet 1988. gadā Kalgari — ziemas olimpiskās spēles.

Oficiāli spēles atklāja Kanādas ģenerālgubernatore Mišela Žana (*Michaëlle Jean*), bet olimpisko uguni iededza piecas Kanādas sporta zvaigznes: hokejists Veins Greckis, basketbolists Stīvs Nešs, slēpotāja Nensija Grīna, ātrslidotāja Katrina Lemeija un paraolimpietis Riks Hansens.

Spēlēs piedalījās 2622 sportisti no 82 valstīm. Vankūveras olimpiskās spēles bija pirmā ziemas olimpiāde Ganai, Kaimanu Salām, Kolumbijai, Pakistānai un Peru, kā arī Melnkalnei un Serbijai, kas iepriekšējā olimpiādē startēja vienā komandā.

Olimpisko spēļu atklāšanas dienā Gruzijas kamaniņu braucējs Nodars Kumaritašvili traģiski gāja bojā treniņbraucienā Vistleras trasē. Gruzijas Olimpiskā komiteja paziņoja pēc šī negadījuma, ka spēlēs tomēr piedalīsies, tādējādi godinot mirušo sportistu.

Šajās olimpiskajās spēlēs piedalījās 58 Latvijas sportisti, kuri startēja 9 sporta veidos.

Sporta veidi
------------

Vankūveras olimpiskajās spēlēs sacensības notika šādos veidos (izcelti sporta veidi, kuros piedalījās Latvijas sportisti):

|  |  |  |  |
| --- | --- | --- | --- |
| * **Ātrslidošana**
* **Biatlons**
* **Bobslejs**
* Daiļslidošana
 | * **Distanču slēpošana**
* Frīstaila slēpošana
* **Hokejs**
* **Kalnu slēpošana**
 | * **Kamaniņu sports**
* Kērlings
* **Skeletons**
* Snovbords
 | * **Šorttreks**
* Tramplīnlēkšana
* Ziemeļu divcīņa
 |

Spēļu rīkošanas vietas izvēle
-----------------------------

*Pamatraksts: 2010. gada ziemas olimpisko spēļu rīkotājpilsētas izvēle* 
Vankūvera par 21. ziemas olimpisko spēļu mājvietu tika izvēlēta 2003. gada 2. jūlijā, pārspējot Dienvidkorejas pilsētu Phjončhanu un Austrijas pilsētu Zalcburgu. Uz rīkošanu pretendēja, bet līdz balsojumam nenokļuva arī Andora la Velja (Andora), Harbina (Ķīna), Jaka (Spānija) un Sarajeva (Bosnija un Hercegovina), bet sākotnēji pieteikusies bija arī Berne (Šveice), kas dalību atsauca pati.

| 2010. gada ziemas olimpisko spēļu rīkotājpilsētas izvēles balsošanas rezultāti |
| --- |
| Pilsēta | Valsts | 1. kārta | 2. kārta |
| Vankūvera | Karogs: Kanāda Kanāda | 40 | **56** |
| Phjončhana | Karogs: Dienvidkoreja Korejas Republika | **51** | 53 |
| Zalcburga | Karogs: Austrija Austrija | 16 | — |

Olimpisko spēļu stadioni
------------------------

*BC Place* stadions
### BC Place stadions

*BC Place Stadium* notika olimpisko spēļu atklāšanas un noslēguma ceremonijas, kā arī lielākā daļa medaļu pasniegšanas ceremoniju. Stadions tika atklāts 1983. gadā un tajā ir aptuveni 60 000 sēdvietu.

Olimpiskā lāpa
--------------

2010. gada ziemas olimpisko spēļu lāpa tika aizdegta 2009. gada 22. oktobrī Grieķijā. Astoņas dienas vēlāk tā nonāca Kanādā un līdz spēļu sākumam veica 45 000 km, kas bija visu laiku garākā olimpiskās lāpas stafete vienas valsts teritorijā.

Olimpisko spēļu organizēšana
----------------------------

Lielus līdzekļus organizatori ieguldīja olimpisko spēļu drošības nodrošināšanā.

Neilgi pirms spēļu sākšanās organizatorus satrauca sniega trūkums, jo gaisa temperatūra Vankūverā bija +10 °C. Savukārt Vistlerā temperatūra bija ap 0 °C. Tomēr Vankūverā sporta sacensības notika telpās, kur daudz vieglāk ir nodrošināt nepieciešamos apstākļus. Pirms spēļu sākuma vislielākās raizes organizatoriem sagādāja Vankūveras tuvumā esošais Saipresmauntinas kūrorts (*Cypress Mountain*), kur notika snovborda un frīstaila sacensības. Kalnā bija sniega deficīts, un to bija jāpiegādā sacensību trasēs no citām vietām. Meteorologi ir atzinuši, ka šī bija siltākā ziema kūrorta vēsturē. Olimpisko spēļu laikā laika apstākļi pamazām uzlabojās, un par sniega trūkumu īpaši jāsūdzas nebija. Pārāk intensīvu nokrišņu vai miglas dēļ gan vairākkārt tika pārceltas kalnu slēpošanas sacensības.

Pirms spēlēm organizatori brīdināja sportistus draudot, ka olimpisko spēļu laikā tiks veiktas aptuveni 2000 dopinga analīzes. Ievērojami dopinga skandāli olimpiādes laikā nenotika.

### Talismani

Vankūveras olimpisko spēļu talismani bija Sami, Miga un Kvači. Talismanu veidotāji ietekmējušies no vietējo indiāņu kultūras. Sami ir kalnos dzīvojošs dzīvnieku gars, Miga — teiksmains lācis, bet Kvači — Kanādas spokainajos mežos mītošs sniega cilvēks, kas olimpiādes laikā kļuva par hokeja un citu ledus sporta veidu fanu.

Atklāšanas ceremonija
---------------------

*Pamatraksts: 2010. gada ziemas olimpiskās spēles (atklāšanas diena)* 
Brīdis atklāšanas ceremonijā
Olimpisko spēļu atklāšanas ceremonijas pirmajā daļā tika rādīti etniskie Kanādas pamatiedzīvotāji, kuri bija tērpušies tradicionālajos tērpos, savukārt otrā daļa risinājās mūsdienīgākās noskaņās, lai gan arī šeit manāms uzsvars uz spēļu rīkotājvalsts vēstures atspoguļojumu.

Oficiāli spēles atklāja Kanādas ģenerālgubernatore Mikaela Žana (*Michaëlle Jean*), bet olimpisko uguni iededza piecas Kanādas sporta zvaigznes: hokejists Veins Greckis (pēdējais olimpiskās lāpas nesējs), basketbolists Stīvs Nešs, slēpotāja Nensija Grīna, ātrslidotāja Katrina Lemeija un paraolimpietis Riks Hansens. Katrs no viņiem no savas puses aizdedzināja savdabīgi izveidoto olimpisko lāpu.

Tāpat kā Pekinas olimpiskajās spēlēs, arī šoreiz atklāšanas ceremonijā vienoti nesoļoja Ziemeļkorejas un Dienvidkorejas delegācijas. Abas komandas vienoti soļoja no 2000. līdz 2006. gadam notiekošajās olimpiskajās spēlēs.

Gruzijas Olimpiskā delegācija Gruzijas karogu nesa sēru noformējumā, sērojot par kamaniņu braucēja Nodara Kumaritašvili traģisko bojāeju šai pašā dienā treniņbraucienā Vistleras trasē. Sportista piemiņa tika godināta ar klusuma minūti.

Medaļu kopvērtējums
-------------------

*Pamatraksts: 2010. gada ziemas olimpisko spēļu medaļu tabula* 

| Vieta | Valsts | 11 Zelts | 22 Sudrabs | 33 Bronza | Kopā |
| --- | --- | --- | --- | --- | --- |
| 1 | Karogs: Kanāda Kanāda (mājineiki) | 14 | 7 | 5 | 26 |
| 2 | Karogs: Vācija Vācija | 10 | 13 | 7 | 30 |
| 3 | Karogs: Amerikas Savienotās Valstis ASV | 9 | 15 | 13 | 37 |
| 4 | Karogs: Norvēģija Norvēģija | 9 | 8 | 6 | 23 |
| 5 | Karogs: Dienvidkoreja Korejas Republika | 6 | 6 | 2 | 14 |
| 6 | Karogs: Šveice Šveice | 6 | 0 | 3 | 9 |
| 7 | Karogs: Ķīna Ķīna | 5 | 2 | 4 | 11 |
| 7 | Karogs: Zviedrija Zviedrija | 5 | 2 | 4 | 11 |
| 9 | Karogs: Austrija Austrija | 4 | 6 | 6 | 16 |
| 10 | Karogs: Nīderlande Nīderlande | 4 | 1 | 3 | 8 |
| 23 | Karogs: Latvija Latvija | 0 | 2 | 0 | 2 |

Latvijas komandas sniegums
--------------------------

*Pamatraksts: Latvija 2010. gada ziemas olimpiskajās spēlēs* 
Šajās olimpiskajās spēlēs sportistu skaits Latvijas delegācija bija tieši tikpat liels cik iepriekšējās Turīnas olimpiskajās spēlēs — 58 sportisti, kuri startēja 9 sporta veidos. Pirms olimpiādes bija cerības uz rekorda labošanu, tomēr Starptautiskā Slēpošanas savienība (FIS) nedeva iespēju olimpiskajās spēlēs startēt Latvijas snovbordistam Tomam Vasinam, kurš nebija izpildījis individuālos kvalifikācijas kritērijus.

Latvijas karogu olimpisko spēļu atklāšanas ceremonijā nesa galvenais medaļu pretendents un vēlākais medaļnieks skeletonists Martins Dukurs, bet spēļu noslēguma ceremonijā — Haralds Silovs, kurš bija kļuvis par pirmo sportistu olimpisko spēļu vēsturē, kas startējis klasiskās ātrslidošanas un šorttreka sacensībās.

Andris Šics un Juris Šics kamaniņu divniekos ieguva sudraba medaļu. Tāpat sudraba medaļu skeletonā ieguva Martins Dukurs, bet Tomass Dukurs izcīnīja 4. vietu. Latvijas bobsleja divnieks Edgars Maskalāns/Daumants Dreiškens ieguva 8. vietu, bet četrinieks (Edgars Maskalāns/Pāvels Tulubjevs/Raivis Broks/Mihails Arhipovs) — 11. vietu. Latvijas hokeja izlase ieguva 12. vietu.

Skatīt arī
----------

* 2010. gada ziemas olimpisko spēļu medaļu tabula
* 2010. gada ziemas olimpisko spēļu neoficiālais komandu vērtējums
* Vistleras Olimpiskais parks
* 2010. gada ziemas olimpisko spēļu kalendārs
* Latvija 2010. gada ziemas olimpiskajās spēlēs
* Igaunija 2010. gada ziemas olimpiskajās spēlēs

Atsauces
--------

1. ↑  Kristaps Zālītis. «Miris treniņbraucienā savainotais gruzīnu kamaniņsportists». sportacentrs.com, 2010. gada 12. februārī. Skatīts: 2010. gada 13. februārī.
2. ↑  Valdis Bērziņš. «Gruzijas kamaniņu braucēja navē vainojama paša pieļautā kļūda». sportacentrs.com, 2010. gada 13. februārī. Skatīts: 2010. gada 13. februārī.
3. ↑  Ulvis Brože. «Gruzija piedalīsies, Roge izsaka līdzjūtību». sportacentrs.com, 2010. gada 13. februārī. Skatīts: 2010. gada 13. februārī.
4. ↑  (angliski) «Funding for 2010 Olympics torch relay to focus on local events». CBC News. Skatīts: 2010-02-12.

Ārējās saites
-------------

|  |  |
| --- | --- |
|  | Vikikrātuvē par šo tēmu ir pieejami multivides faili. Skatīt: ***2010. gada ziemas olimpiskās spēles*** |

* Oficiālā mājaslapa Arhivēts 2010. gada 28. februārī, *Wayback Machine* vietnē.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
 Olimpiskās spēles |
| --- |
|  |
| Ceremonijas (Cilvēki, kuri atklājuši OS) • Harta • Pārstāvētās valstis (Vasaras olimpiskās spēles • Ziemas olimpiskās spēles) • Norises vietas (Rīkotājpilsētas izvēle • Olimpiskās vietas, arēnas) • SOK (NOK • Valstu un teritoriju kodi) • Medaļa (Medaļas pēc valstīm • Medaļnieki • Diploms) • Skandāli un strīdi (Dopings • Atņemtās medaļas) • Sporta veidi • Simboli (Lāpu stafetes • Talismani • Pjēra de Kubertēna medaļa) • Sievietes • Nāves gadījumi (I pasaules karš  • II pasaules karš) • Olimpisko spēļu videospēles |
|  |
| Vasaras olimpiskās spēles | 
Valsts karogs: Grieķija 1896 Atēnas  Valsts karogs: Francija 1900 Parīze  Valsts karogs: Amerikas Savienotās Valstis 1904 Sentluisa  Valsts karogs: Apvienotā Karaliste 1908 Londona  Valsts karogs: Zviedrija 1912 Stokholma  Valsts karogs: Vācijas Impērija 1916 Berlīne  Valsts karogs: Beļģija 1920 Antverpene  Valsts karogs: Francija 1924 Parīze  Valsts karogs: Nīderlande 1928 Amsterdama  Valsts karogs: Amerikas Savienotās Valstis 1932 Losandželosa  Valsts karogs: Vācijas Impērija 1936 Berlīne  Valsts karogs: Somija 1940 Helsinki  Valsts karogs: Apvienotā Karaliste 1944 Londona  Valsts karogs: Apvienotā Karaliste 1948 Londona  Valsts karogs: Somija 1952 Helsinki  Valsts karogs: Austrālija 1956 Melburna  Valsts karogs: Itālija 1960 Roma  Valsts karogs: Japāna 1964 Tokija  Valsts karogs: Meksika 1968 Mehiko  Valsts karogs: Rietumvācija 1972 Minhene  Valsts karogs: Kanāda 1976 Monreāla  Valsts karogs: Padomju Savienība 1980 Maskava  Valsts karogs: Amerikas Savienotās Valstis 1984 Losandželosa  Valsts karogs: Dienvidkoreja 1988 Seula  Valsts karogs: Spānija 1992 Barselona  Valsts karogs: Amerikas Savienotās Valstis 1996 Atlanta  Valsts karogs: Austrālija 2000 Sidneja  Valsts karogs: Grieķija 2004 Atēnas  Valsts karogs: Ķīna 2008 Pekina  Valsts karogs: Apvienotā Karaliste 2012 Londona  Valsts karogs: Brazīlija 2016 Riodežaneiro  Valsts karogs: Japāna 2020 Tokija  Valsts karogs: Francija *2024 Parīze*  Valsts karogs: Amerikas Savienotās Valstis *2028 Losandželosa*  Valsts karogs: Austrālija *2032 Brisbena*  |
|  |
| Ziemas olimpiskās spēles | 
Valsts karogs: Francija 1924 Šamonī  Valsts karogs: Šveice 1928 Sanktmorica  Valsts karogs: Amerikas Savienotās Valstis 1932 Leikplesida  Valsts karogs: Vācijas Impērija 1936 Garmiša-Partenkirhene  Valsts karogs: Vācijas Impērija 1940 Garmiša-Partenkirhene  Valsts karogs: Itālija 1944 Kortīna d'Ampeco  Valsts karogs: Šveice 1948 Sanktmorica  Valsts karogs: Norvēģija 1952 Oslo  Valsts karogs: Itālija 1956 Kortīna d'Ampeco  Valsts karogs: Amerikas Savienotās Valstis 1960 Skvoveli  Valsts karogs: Austrija 1964 Insbruka  Valsts karogs: Francija 1968 Grenoble  Valsts karogs: Japāna 1972 Saporo  Valsts karogs: Austrija 1976 Insbruka  Valsts karogs: Amerikas Savienotās Valstis 1980 Leikplesida  Valsts karogs: Dienvidslāvija 1984 Sarajeva  Valsts karogs: Kanāda 1988 Kalgari  Valsts karogs: Francija 1992 Albērvila  Valsts karogs: Norvēģija 1994 Lillehammere  Valsts karogs: Japāna 1998 Nagano  Valsts karogs: Amerikas Savienotās Valstis 2002 Soltleiksitija  Valsts karogs: Itālija 2006 Turīna  Valsts karogs: Kanāda 2010 Vankūvera  Valsts karogs: Krievija 2014 Soči  Valsts karogs: Dienvidkoreja 2018 Phjončhana  Valsts karogs: Ķīna 2022 Pekina  Valsts karogs: Itālija *2026 Milāna-Kortīna*  |
|  |
| Antīkās olimpiskās spēles • Neoficiālās olimpiskās spēles (1906 Atēnas) • Paraolimpiskās spēles • Jaunatnes olimpiskās spēles |

 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
2010. gada olimpiskās spēles |
| --- |
|  |
| **Vieta:** Vankūvera, Kanāda |
|  |
| Sporta veidi | 
* Ātrslidošana
* Biatlons
* Bobslejs
* Daiļslidošana
* Distanču slēpošana
* Frīstaila slēpošana
* Hokejs
* Kalnu slēpošana
* Kamaniņas
* Kērlings
* Skeletons
* Snovbords
* Šorttreks
* Tramplīnlēkšana
* Ziemeļu divcīņa

 |
|  |
| Notikumi pēc dienas | 
* Atklāšanas diena
* 2. diena
* 3. diena
* 4. diena
* 5. diena
* 6. diena
* 7. diena
* 8. diena
* 9. diena
* 10. diena
* 11. diena
* 12. diena
* 13. diena
* 14. diena
* 15. diena
* 16. diena
* 17. diena

 |
|  |
| 
* Igaunija 2010. gada Ziemas Olimpiskajās spēlēs
* Latvija 2010. gada Ziemas Olimpiskajās spēlēs
* Medaļu tabula
* Neoficiālais komandu vērtējums
* Rīkotājpilsētas izvēle

 |

 |

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 168703351
* LCCN: n2006017550
* GND: 6529747-7
* NKC: kn20090923007

 |

 |